Stadium Guest House | LekkeSlaap
Stadium Guest House: Hooffoto's
Stadium Guest House: Bay Window Studio Apartment with balcony
Stadium Guest House: Mid Level En-suite room
Stadium Guest House: Large Balcony Studio Apartment
Adres: Dysartstraat 13, Groenpunt, Kaapstad, 8051, Wes-Kaap
Stadium Guest House bied selfsorg- of B&B-verblyf in Groenpunt, 'n spoggerige buurt in Kaapstad net 850 m van die V&A Waterfront af. Dié stil, veilige area is ideaal vir vakansiegangers en sakereisigers.
Die gastehuis het 2 ateljee-eenhede wat volledig toegerus is vir selfsorg, asook 1 gastekamer. Dit sluit die Erkervenster-ateljeewoonstel met 'n balkon en die Groot Ateljeewoonstel met 'n balkon in.
Die woonstelle het pragtige uitsigte oor die see en Robbeneiland, en die uitsigte is veral sprokiesagtig gedurende die winter. Die Groot Ateljeewoonstel met 'n balkon het slaapplek vir 2 mense op 'n koningingrootte-bed en 'n dubbelslaapbank is beskikbaar vir 2 kinders teen 'n ekstra koste.
Die Baaivenster-ateljeewoonstel met 'n balkon het ook slaapplek vir 2 mense. Die koninggrootte-bed kan as 2 enkelbeddens opgemaak word. 'n Ekstra matras en beddegoed is beskikbaar op versoek en teen 'n ekstra koste.
Die woonstelle is volledig toegerus met 'n vierplaatstoof, yskas-vrieskas, mikrogolfoond, broodrooster en 'n ketel. Verder het elke woonstel 'n TV met DStv, 'n haardroër, kluis en klankstelsel. Elke en suite-badkamer het 'n hoekbad en 'n stort, en japonne en handdoeke word voorsien.
Die slaapkamer op die middelste vlak het 'n koninggrootte-bed wat omskep kan word in 2 enkelbeddens en 'n en suite-badkamer met spa-hoekbad, wasbak en toilet. Dié slaapkamer het 'n mikrogolfoond, koffie- en teemaakgeriewe, eetgerei en breekware. Verder is die kamer toegerus met lugversorging en 'n 49"-TV en klankstelsel. Die kamer het ook sy eie ingang en Franse deure wat oopmaak op die veranda.
Daar is braaigeriewe op die sondek en parkeerplek is beskikbaar in 'n motorhuis met afstandbeheer. In die somer kan gaste heerlik ontspan in die reuse spa-bad in die tuin.
Stadium Guest House is net 450 m vanaf Kaapstad Stadion en loopafstand vanaf Seepunt se promenade en die Waterfront. Die gastehuis is ook net 15 minute se ry vanaf Tafelberg se kabelkarretjie en gewilde strande.
Kaapstad Internasionale Lughawe is 20 minute se ry van die gastehuis af en ons bied ook 'n billike pendeldiens op versoek. Die KIKS is net 2,2 km vanaf Stadium Guest House.
4.9 uit 5van 6 resensies vir Stadium Guest House
Dysartstraat 13, Groenpunt, Kaapstad, 8051, Wes-Kaap
Gaste dink Stadium Guest House het 'n uitstekende ligging
https://travelground.imgix.net/AAEAAQAAAAAAAAAAAAAAJDM3YjdjOTA0LTE0NzYtNGIxMS1hNDQyLTZhZTcwNzVmNmMyNA?w=1440&h=960&fit=crop&auto=format Vanaf R1 000 per nag (plek vir 2) 6 5 1 5 13 Dysart Road Green Point 8051 Wes-Kaap 086 999 0018 14:00-22:00 10:00 -33.90896438349 18.407494635582